Øvregaten går mot nord fra Fløibanens stasjon og Lille Øvregaten mot sør, i middelalderen ble dette regnet som samme gate og var byens hovedgate. Lensherre Erik Rosenkrantz foreslo i 1562 å anlegge brede allmenninger vinkelrett på Vågen og gaten for å hindre branner å spre seg. I 1580-årene ble det også pekt på behovet for å isolere «Byen» fra Bryggen med brede allmenninger i hver ende.